**Likumprojekta "Grozījumi Bāriņtiesu likumā" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 8. novembra sēdē (protokola Nr. 60, 59. §) atbalstīts Tieslietu ministrijas izstrādātais konceptuālais ziņojums "Par darījumiem ar nekustamajiem īpašumiem" (turpmāk – Konceptuālais ziņojums) un risinājums, kas paredz zvērināta notāra iesaisti tiesību nostiprināšanas procesā, paredzot, ka zvērināts notārs, īstenojot vienas pieturas aģentūras principu, nosūta zemesgrāmatu nodaļai nostiprinājuma lūgumu. Saskaņā ar Ministru kabineta 2016. gada 14. novembra rīkojuma Nr. 679 "Par konceptuālo ziņojumu "Par darījumiem ar nekustamajiem īpašumiem"" 3. punktu Tieslietu ministrijai uzdots izstrādāt un tieslietu ministram līdz 2017. gada 1. septembrim iesniegt noteiktā kārtībā Ministru kabinetā risinājuma 2. varianta īstenošanai nepieciešamos normatīvos aktus. Saskaņā ar Ministru kabineta 2017. gada 19. septembra rīkojumu Nr. 520 "Grozījums Ministru kabineta 2016. gada 14. novembra rīkojumā Nr. 679 "[Par konceptuālo ziņojumu "Par darījumiem ar nekustamajiem īpašumiem"](https://likumi.lv/ta/id/286573-par-konceptualo-zinojumu-par-darijumiem-ar-nekustamajiem-ipasumiem-)" grozīts uzdevuma izpildes termiņš, nosakot, ka tiesību aktu projekti ir iesniedzami līdz 30. novembrim. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Konceptuālajā ziņojumā minēts, ka tajā ietvertie risinājuma varianti ir attiecināmi ne tikai uz zvērinātiem notāriem, bet arī bāriņtiesām, nosakot tām tādas pat prasības atbalstītā risinājuma varianta piemērošanā, kādas būs noteiktas zvērinātiem notāriem. Konceptuālajā ziņojumā plānotajam risinājumam ir vairāki mērķi, kas sasniedzami. Proti, īpašuma tiesību nostiprināšanas procesam ir jābūt ātrākam, efektīvākam un arī drošākam. Zvērinātam notāram un bāriņtiesai jau šobrīd ir atšķirīga kompetence, tādējādi ir iespējams noteikt regulējumu, kas paredz atšķirīgus procesa soļus, bet liedz ieviest tādu risinājumu, kad atkarībā no tā, kura amatpersona ir iesaistīta īpašuma tiesību nostiprināšanas procesā, izvirzītie mērķi tiek sasniegti atšķirīgās pakāpēs.Nolūkā nemazināt pakalpojuma, kas saistīts ar paraksta īstuma un rīcībspējas apliecināšanu uz nostiprinājuma lūgumu (turpmāk – nostiprinājuma lūguma apliecināšana), pieejamību bāriņtiesām saglabājama kompetence attiecībā uz nostiprinājuma lūgumu apliecināšanu, vienlaikus nodrošinot tās tiešu iesaisti nostiprinājuma lūgumu nosūtīšanā. Jānorāda, ka bāriņtiesām un zvērinātiem notāriem ir atšķirīga kompetence, piemēram, bāriņtiesu kompetencē neietilpst sagatavot personu piekrišanas notariālā akta veidā. Tādējādi attiecībā uz tām saglabājama konceptuālajā ziņojumā iezīmētā nostiprinājuma lūgumu apliecināšanas un nosūtīšanas kārtība. Proti, likumprojekts paredz, ka gadījumā, ja personas izvēlēsies parakstus uz nostiprinājuma lūgumu apliecināt bāriņtiesā, tad tiesību nostiprināšanas process tiks īstenots pēc šādiem procesa soļiem:[1] Bāriņtiesas priekšsēdētājs, priekšsēdētāja vietnieks vai loceklis, ja tas pilnvarots apliecināt personu parakstus uz nostiprinājuma lūgumu (turpmāk – bāriņtiesas amatpersona) personu parakstus uz nostiprinājuma lūguma apliecina pie nosacījuma, ja iesniegti visi nostiprinājuma lūgumam nepieciešamie dokumenti, atbilstoši Zemesgrāmatu likuma un citām normatīvo aktu prasībām, tostarp, ievērojot Zemesgrāmatu likumā noteikto dokumentu formas prasības. Šāda risinājuma pirmšķietams risks, ka nostiprinājuma lūguma parakstīšana tiek padarīta atkarīga no nostiprinājumam nepieciešamo dokumentu iesniegšanas bāriņtiesas amatpersonai, un tādējādi nonāk pretrunā privātautonomijas principam, ir atspēkojams ar normatīvajos aktos noteiktiem principiem lietu tiesību nodibināšanai. Darījuma dalībniekiem, pēc tam, kad noslēgts līgums, nav tiesiska interese neveikt tās darbības, tajā skaitā nepieciešamo dokumentu iesniegšanu, kas nepieciešamas, lai iegūtās tiesības tiktu nostiprinātas zemesgrāmatā. Bāriņtiesu amatpersonai, nodrošinot sniegtā pakalpojuma kvalitatīvu izpildi, ir nostiprinājuma lūdzējiem jāskaidro nostiprinājuma lūguma parakstīšanas un iesniegšanas nozīme, proti, ka šo darbību izpilde ir darījuma galīgas izpildes posms un tikai ar tiesību nostiprināšanu uzskatāms, ka darījums ir galīgi izpildīts. Turklāt, tā kā nostiprinājuma lūguma saturs pēc būtības ir vērsts uz tiesību nostiprināšanu, bāriņtiesas amatpersonas pienākumos, sastādot nostiprinājuma lūgumu, ietilpst identificēt tam nepieciešamo dokumentu esamību. Papildus norādāms, ka šāds risinājums mazina administratīvo slogu attiecībā uz privātpersonām, jo bāriņtiesas amatpersonai, iesniedzot nostiprinājuma lūgumu zemesgrāmatā, attiecīgais procesa posms nav jāveic darījuma dalībniekiem. Tādējādi šāda risinājuma īstenošana atbilst darījuma dalībnieku interesei, un tā faktiskā izpilde pēc būtības nozīmē tikai to, ka atsevišķos gadījumos darījumu dalībniekiem būs maināma līdzšinējā nepieciešamo dokumentu iegūšanas kārtība, proti, nepieciešamie dokumenti būs iegūstami pirms nostiprinājuma lūguma parakstīšanas nevis pēc tā parakstīšanas. Minētais risks novēršams ar sabiedrības informēšanas pasākumiem. Vienlaikus jāatzīmē, ka nostiprinājumam nepieciešamo dokumentu īpatsvars, ja tiek atsavināts viss nekustamais īpašumus, ir minimāls un faktiski aprobežojas ar darījuma līguma un nepieciešamo piekrišanu pievienošanu un zemesgrāmatas valsts nodevas un kancelejas nodevas apmaksu. [2] Bāriņtiesas amatpersona, izmantojot valsts vienotās datorizētās zemesgrāmatas mājaslapā [www.zemesgramata.lv](http://www.zemesgramata.lv) pieejamo speciālo tiešsaistes formu, elektroniski aizpilda nostiprinājuma lūguma formu, tas ir, strukturētus datu laukus. Pēc tam, kad elektroniskas formas lūguma dati aizpildīti, tiem pievieno pašrocīgi lūdzēju parakstītu un bāriņtiesas ieskenētu nostiprinājuma lūguma datni, kā arī citus nostiprinājumam nepieciešamos dokumentus (skenētus augšupielādētus dokumentus (datnes) vai arī elektroniski parakstītus dokumentus bez to atsevišķas apliecināšanas), un iesniedz to valsts vienotajā datorizētajā zemesgrāmatā (turpmāk – VVDZ). VVDZ, saņemot elektroniskas formas lūgumu (strukturētu datu), tajā esošie dati bez papildus manuālas apstrādes tiek reģistrēti nostiprinājuma žurnālā, izslēdzot nepieciešamību vienreiz elektroniskā veidā aizpildītus datus manuāli vadīt atkārtoti. Likumprojekts paredz, ka ar nostiprinājuma žurnāla datu aizpildi, iesniegtais nostiprinājuma lūgums iegūst pirmtiesību uz izpildījumu, ņemot vērā vispārējos Zemesgrāmatu likuma noteikumus. Tādējādi gan zvērināta notāra iesniegta nostiprinājuma lūguma (šajā gadījumā nostiprinājuma lūgums ir parakstīts un atbilst prasībām, lai dokumentam būtu juridisks spēks), gan bāriņtiesas amatpersonas aizpildītiem datiem, lai gan personu parakstīto nostiprinājuma lūgumu zemesgrāmatu nodaļa saņems vēlāk, tiks nodrošinātas vienādas sekas attiecībā uz nostiprinājuma lūguma izskatīšanas termiņa tecējuma sākuma brīdi.Ja pirmtiesība uz izpildījumu tiktu noteikta oriģinālo dokumentu saņemšanas brīdī, tad elektroniska nostiprinājuma lūguma nosūtīšanas lietderība būtu apšaubāma. Ja, saskatot kopējos ieguvumus bāriņtiesas iesaistei, noteikts, ka, nostiprinājuma lūgumu, uz kuru parakstus apliecinājusi bāriņtiesas amatpersona, var iesniegt zemesgrāmatu nodaļā tikai ar bāriņtiesas amatpersonas starpniecību, tad nav pamatoti pirmtiesību padarīt atkarīgu no pasta pakalpojuma sniedzēja darbības ātruma jeb personas izvēlētā pasta sūtījuma klases. Līdz ar to, vispārīgi pirmtiesības noteikšanas brīdim jābūt maksimāli tuvu tam brīdim, ko var ietekmēt pati privātpersona. Tā kā tieši nostiprinājuma lūguma apliecināšana ir atkarīga no personas iesniegtajiem dokumentiem, tad pamatoti, ka pirmtiesība tiek noteikta pēc iespējas tuvāk nostiprinājuma lūguma apliecināšanas brīdim. Tik ātri, cik viņa iesniegs nostiprinājumam nepieciešamos dokumentus, tik ātri tiks nosūtīti elektroniskas formas nostiprinājuma lūguma dati un sāks tecēt Zemesgrāmatu likumā noteiktais nostiprinājuma lūguma izskatīšanas termiņš.[3] Bāriņtiesas amatpersona ne vēlāk kā nākamās darbdienas laikā nodrošina nostiprinājuma lūguma un tam pievienoto dokumentu oriģināla nosūtīšanu/ nogādāšanu zemesgrāmatu nodaļā. Likumprojekta mērķis nav ierobežot veidu, kādā bāriņtiesa nosūta dokumenta oriģinālus, proti, vai tos nosūta, izmantojot pasta pakalpojumu sniedzēju, vai fiziski iesniedz dokumentus zemesgrāmatu nodaļā. Oriģinālo dokumentu nogādāšanas veidu var izvēlēties bāriņtiesa. Ja nekustamā īpašuma atsavināšana būs saistīta arī ar likuma "Par nekustamā īpašuma ierakstīšanu zemesgrāmatās" 21. pantā minēto nosacījumu izpildi, proti nepieciešamību pievienot arī citus pierādošos dokumentus, kas ir papīra formā, arī tie ir ieskenējami, elektroniskās datnes nosūtāmas, bet oriģinālie dokumenti nogādājami zemesgrāmatu nodaļā.Pastāvot nosacījumam, ka bāriņtiesas amatpersona ne vēlāk kā nākamā darba dienā nosūta zemesgrāmatu nodaļai nostiprinājuma lūguma un tam pievienoto dokumentu oriģinālus, netiks apgrūtināta vai kavēta zemesgrāmatu nodaļu tiesneša lēmuma pieņemšana Zemesgrāmatu likumā noteikto desmit dienu laikā. Analizējot vidējos nostiprinājuma lūguma izskatīšanas termiņus, nostiprinājuma lūgumi tiek izlemti 5,7 dienās. Atbilstoši procesuālajiem termiņiem, elektroniski iesniegta nostiprinājuma lūguma izskatīšanas termiņš sāk tecēt nākamajā dienā pēc tā iesniegšanas un tas tātad sakrīt ar dienu, kad bāriņtiesai pienākums nogādāt oriģinālos dokumentus zemesgrāmatu nodaļai. Saskaņā ar VA/S "Latvija Pasts" mājaslapā pieejamo informāciju[[1]](#footnote-1) B klases sūtījumi tiek izpildīti trīs darba dienu laikā. Savukārt, saskaņā ar SIA "DPD Latvija" mājaslapā norādīto informāciju[[2]](#footnote-2), sūtījumi tiek piegādāti nākamajā darba dienā, ja tie nogādājami uz pilsētām, kas ir nacionālas nozīmes attīstības centri[[3]](#footnote-3), uz pilsētām, kas atrodas atsevišķos reģionālas nozīmes attīstības centros[[4]](#footnote-4) un sūtījums tiek pieteikts līdz plkst.15:00, kā arī uz pārējām pilsētām, kas ir reģionālas nozīmes attīstības centri[[5]](#footnote-5), ja sūtījums tiek pieteiks līdz plkst.12:00. Savukārt, ja sūtījums tiek pieteikts pēc minētā laika, sūtījumi tiek nogādāti otrajā darba dienā. Tādējādi, ja analizē vidējos nostiprinājuma lūguma izskatīšanas termiņus, nepastāv risks, ka noteiktajā termiņā izsūtītie oriģinālie dokumenti netiek iesniegti zemesgrāmatu nodaļā uz nostiprinājuma lūguma izskatīšanas brīdi.Vienlaikus nolūkā nodrošināt bāriņtiesu sniegtā pakalpojuma kvalitāti līdzvērtīgā pakāpē, kāds ir saņemams pie zvērināta notāra, plānots Bāriņtiesu likumā, veicot grozījumus likuma 62. un 64. pantā, noteikt pienākumu ieskatīties valsts informācijas sistēmās, tostarp, Valsts vienotajā datorizētajā zemesgrāmatā, Iedzīvotāju reģistrā, Nederīgo dokumentu reģistrā. Konceptuālajā ziņojumā norādīts, ka tajā ietvertie risinājuma varianti ir attiecināmi ne tikai uz zvērinātiem notāriem, bet arī bāriņtiesām, nosakot tām tādas pat prasības atbalstītā risinājuma varianta piemērošanā, kādas būs noteiktas zvērinātiem notāriem. Ja nekustamā īpašuma atsavināšanas darījums notiek starp diviem Latvijas nerezidentiem vai īpašumu pērk fiziska persona, pastāv problēma iedzīvotāju ienākuma nodokļa no kapitāla pieauguma par nekustamā īpašuma atsavināšanu administrēšanā. Lai atvieglotu šo procesu likumprojektā "Grozījumi Notariāta likumā" un attiecīgi arī Bāriņtiesu likumā noteikts pienākums paziņot par nerezidenta darījumiem Valsts ieņēmumu dienestam.Shematisks attēlojums par kārtību, kādā tiks organizēta nostiprinājuma lūguma datu elektroniska iesniegšana un dokumentu nogādāšana zemesgrāmatu nodaļā, attēlota likumprojekta "Grozījumi Bāriņtiesu likumā" sākotnējās ietekmes novērtējuma ziņojuma (anotācijas) pielikumā.Papildus norādāms, ka bāriņtiesas darbības, saskaņā ar Bāriņtiesu likuma 80. pantu apliecinājuma izdarīšanā ir administratīvi tiesiskās attiecības, tādējādi, arī zaudējuma gadījumā, ja tādi radīsies sakarā ar nepienācīgā kārtā izpildītiem pienākumiem saistībā ar nostiprinājuma lūguma apliecināšanu, tie būs sedzami vispārējā kārtībā.2. Atteikšanās no valsts nodevas un kancelejas nodevas kvīšu iesniegšanas.Lai mazinātu nostiprinājuma lūgumam pievienojamo datņu un zemesgrāmatu nodaļai nosūtāmo dokumentu apjomu, piemēram, attiecībā uz maksājuma uzdevumiem par zemesgrāmatas valsts nodevas un kancelejas nodevas apmaksu, likumprojektā "Grozījumi Zemesgrāmatu likumā" paredzēts, ka, ja maksājuma mērķī tiek norādīta Zemesgrāmatu likuma 106.1 panta otrajā daļā un Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 3. punktā norādītie maksājuma identificēšanai noteiktie identifikatori, kvīts par zemesgrāmatas valsts nodevu un kancelejas nodevu nav jāpievieno. Jāatzīmē, ka minētajās tiesību normās norādītie identifikatori - kadastra numurs vai īpašnieka personas kods, paši par sevi nav unikāli. Tomēr to norādīšana kopā, kā to paredz iepriekš minētās tiesību nomas, rada iespēju maksājumus Valsts kases informācijas sistēmā atpazīt pēc viennozīmīgas maksājuma identificējošās informācijas.Jāņem vērā, ka maksājuma uzdevums pats par sevi neapliecina samaksas faktu. Samaksu apliecina fakts, ka maksājums saņemts valsts budžetā, kas pārbaudāms, ieskatoties Valsts kases datos. Līdz ar to, ja pirms nostiprinājuma lūguma vai nostiprinājuma lūguma datu nosūtīšanas bāriņtiesas amatpersona guvusi pārliecību, ka maksājuma mērķī norādīta Zemesgrāmatu likuma 106.1 panta otrajā daļā un Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 3. punktā noteiktā informācija, maksājuma uzdevuma pievienošanas lietderība nav. Šādā gadījumā, nostiprinājuma lūgumā izsakāms apliecinājums, ka maksājumi veikti kā maksājuma mērķi norādot kadastra numuru vai nodalījuma numuru un īpašnieka personas kodu vai reģistrācijas numuru. Savukārt, ja maksājuma uzdevumā minētā informācija nav norādīta, tad bāriņtiesas amatpersonai iesniedzot attiecīgi nostiprinājuma lūgumu vai nostiprinājuma lūguma datus, pievienojamas maksājuma uzdevuma skenētas datnes - informācija par nodevas apmaksu. Jānorāda, ka ar attiecīgās datnes pievienošanu ir pietiekami un papildu dokumenti - maksājuma uzdevuma apliecināti noraksti nostiprinājuma lūgumam nav pievienojami. Tāpat nav nepieciešams maksājuma uzdevums nogādāt zemesgrāmatu nodaļā. Lai savstarpēji saskaņotu regulējuma, kas paredz zvērināta notāra un bāriņtiesas pienākumu iesniegt nostiprinājuma lūgumus zemesgrāmatu nodaļā, paredzams, ka regulējums stāsies spēkā 2018. gada 1. novembrī. |
| 3. | Projekta izstrādē iesaistītās institūcijas | Tieslietu ministrija.  |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | VVDZ ierakstīti 1,25 milj. nekustamo īpašumu.Privātpersonas (fiziskās personas un privāto tiesību juridiskās personas), kuras plāno iegūt īpašumā nekustamo īpašumu. Atbilstoši VVDZ mājaslapā publicētajai informācijai[[6]](#footnote-6) 2016. gadā kopumā iesniegti 71 748 nostiprinājuma lūgumi, kuru pamatā bijis pirkuma līgums, dāvinājuma līgums, uztura līgums vai maiņas līgums. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertais regulējums samazina administratīvo slogu attiecībā uz privātpersonām, jo zvērinātam notāram vai bāriņtiesas amatpersonai, iesniedzot nostiprinājuma lūgumu zemesgrāmatā, attiecīgais procesa posms nav jāveic darījuma dalībniekiem. Tādējādi šāda risinājuma īstenošana atbilst darījuma dalībnieku interesei.Plānotais regulējums veicinās tiesību nostiprināšanu. Tiesiskais stāvoklis attiecībā uz nekustamā īpašuma ieguvēju tiks fiksēts ātrāk, tādējādi nodrošinot, ka jebkura trešā persona, tajā skaitā, potenciālie nekustamā īpašuma pircēji, iegūs informāciju par jauno nekustamā īpašuma ieguvēju pēc iespējas ātrāk no darījuma, kas apliecina īpašuma tiesību, tiesību nostiprināšanai nepieciešamo dokumentu iegūšanas brīža. Vienlaikus tiks nodrošināta zemesgrāmatas ieraksta un publiskās ticamības principa izpausme. Jāatzīmē, ka savlaicīgai īpašuma tiesību nostiprināšanai zemesgrāmatā ir saskatāmi būtiski ieguvumi, gan attiecībā uz nekustamā īpašuma ieguvēju, jo tiek samazināts risks, ka nekustamais īpašums tiek atsavināts citai personai, un potenciālā nepieciešamība strīdu risināt tiesas ceļā. Tāpat šādam regulējumam saskatāmi būtiski ieguvumi attiecībā uz nekustamā īpašuma atsavinātāju, jo samazinās risku, ka radīsies papildu finansiāli izdevumi, piemēram, saistībā ar nekustamā īpašuma nodokļa nomaksu, kaut arī nekustamā īpašuma atsavinātājs īpašumu jau būs nodevis lietošanā nekustamā īpašuma ieguvējam.  |
| 3. | Administratīvo izmaksu monetārs novērtējums | Likumprojektā ietvertajam tiesiskajam regulējumam ir ietekme uz administratīvajām izmaksām (naudas izteiksmē). Nostiprinājuma lūdzējiem nebūs jāapmeklē zemesgrāmatu nodaļa, ja īpašuma tiesības tiks iegūtas uz pirkuma līguma, dāvinājuma līguma, uztura līguma vai maiņas līguma pamata. **Administratīvo izmaksu monetārais samazinājums, ieviešot likumprojektā minēto regulējumu sniegts likumprojekta "Grozījumi Zemesgrāmatu likumā" sākotnējās ietekmes novērtējuma ziņojumā (anotācijā).** |
| 4. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar metodiskajiem norādījumiem, sniegtā pakalpojuma kvalitātes nodrošināšanas nolūkos, bāriņtiesas informētas par nepieciešamību izmantot valsts reģistros uzkrāto informāciju. Jānorāda, ka, piemēram, bez ieskatīšanās VVDZ, nav iespējams kvalitatīvi sastādīt nostiprinājumu lūgumu, tostarp, norādīt, piemēram, nepieciešamo trešo personu piekrišanas, tādējādi personas informējot par šo piekrišanu nepieciešamību. Tāpat, veicot identitātes pārbaudi, ieskatīšanās Nederīgo dokumentu reģistrā, ir nepieciešama, lai pārliecinātos par uzrādītā dokumenta derīgumu. To, ka bāriņtiesas izmanto valsts informācijas sistēmās esošo informāciju, apliecina tostarp, Valsts kontroles ziņojumā "Vai valsts pārvalde efektīvi rīkojas ar uzkrāto informāciju?" minētais (revīzijas 83 lapa). Ievērojot minēto, likumprojektā paredzētais, ka bāriņtiesas ieskatās Iedzīvotāju reģistrā, Nederīgo dokumentu reģistrā un VVDZ, normatīvi nostiprina jau šobrīd praksē īstenotos pienākumus, lai nodrošinātu sniegtā pakalpojuma kvalitāti. Tādējādi minētais regulējums nerada ietekmi uz pašvaldību budžetu. Piekļuves nosacījumi minētajiem reģistriem ir atrunājami vienošanās, atkarībā no katras pašvaldības un attiecīgā reģistra turētāja ieskatiem. Jānorāda, ka ar tieslietu ministra 2015. gada 29. septembra rīkojumu Nr. 1-1/343 izveidotās darba grupas, lai izvērtētu priekšlikumu ieviest obligātu notariālā akta formu nekustamo īpašumu atsavināšanas darījumiem, ietvaros, tika atzīts, ka galvenie argumenti, kuru dēļ elektroniska nostiprinājuma lūguma iesniegšana tika noteikta kā bāriņtiesas kompetence, bija saistīti ar bāriņtiesas pakalpojuma pieejamības aspektiem, kas attiecas uz bāriņtiesu izvietojumu un samazinātām izmaksām iedzīvotājiem. Latvijas Pašvaldību savienība darba grupas sēdēs, tostarp, 2017. gada 14. septembra darba grupā nav informējusi, ka pašvaldības esošā budžeta ietvaros, tas ir, nepārskatot valsts nodevas, nespēs nodrošināt elektronisku nostiprinājuma lūguma iesniegšanu, tostarp, paziņošanas pienākumu Valsts ieņēmumu dienestam par nerezidenta noslēgtiem nekustamā īpašuma atsavināšanas darījumiem, nav arī iesniegusi aprēķinus iespējamās valsts nodevas pieauguma pamatojumam. Ievērojot minēto, elektroniska nostiprinājuma lūguma iesniegšana tiks nodrošināta pašvaldību budžeta ietvaros, nepalielinot valsts nodevas apmēru un finansiālo slogu iedzīvotājiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Tieslietu ministrijai nepieciešams izstrādāt grozījumus šādos normatīvajos aktos:Grozījumi Notariāta likumā, nosakot nosacījumus un kārtību, kādā zvērināts notārs gādā par īpašuma tiesību un šo tiesību nodrošinājumu nostiprināšanu.Grozījumi Zemesgrāmatu likumā, nosakot nosacījumus elektroniski iesniegtu nostiprinājumu lūgumu izskatīšanai. Grozījumi Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām", paredzot nostiprinājuma lūgumā norādāmās informācijas apjomu, ja maksājuma uzdevumā norādīta Zemesgrāmatu likuma 106.1 panta otrajā daļā un Ministru kabineta 2009. gada 27. oktobra noteikumu Nr. 1250 "Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā" 3. punktā noteiktā informācija. Ministru kabineta 2003. gada 3. septembra noteikumos Nr. 737 "Noteikumi par zvērinātu notāru atlīdzības taksēm un to noteikšanas kārtību" izdarāmi grozījumi, nosakot zvērināta notāra atlīdzības taksi par īpašuma tiesību, šo tiesību nodrošinājumu nostiprināšanu zemesgrāmatā lietu vešanu.  |
| 2. | Atbildīgā institūcija | Tieslietu ministrija. |
| 3. | Cita informācija | Likumprojekts virzāms vienotā paketē ar likumprojektiem "Grozījumi Notariāta likumā" un "Grozījumi Zemesgrāmatu likumā". Pēc likumprojektu pieņemšanas 2. lasījumā izstrādājami Grozījumi Ministru kabineta 2006. gada 31. oktobra noteikumos Nr. 898 "Noteikumi par zemesgrāmatu nostiprinājuma lūguma formām" un Ministru kabineta 2003. gada 3. septembra noteikumos Nr. 737 "Noteikumi par zvērinātu notāru atlīdzības taksēm un to noteikšanas kārtību".  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par plānoto regulējumu, tajā skaitā, iespējām juridiskām personām iesniegt piekrišanu tiešsaistes režīmā, kas balstās uz pieņēmumu par iesniegtā paziņojuma atbilstību iesniedzēja gribai, izslēdzot nepieciešamību vērsties pie zvērināta notāra sniegta ar tieslietu ministra 2015. gada 29. septembra rīkojumu Nr. 1-1/343 izveidotās darba grupas, lai izvērtētu priekšlikumu ieviest obligātu notariālā akta formu nekustamo īpašumu atsavināšanas darījumiem, locekļiem 2017. gada 14. septembra sēdē. Darba grupā pausts atbalsts plānoto risinājumu ieviešanai.Ministrijas tīmekļvietnē [www.tm.gov.lv](http://www.tm.gov.lv) sadaļā "Sabiedrības līdzdalība" un Ministru kabineta tīmekļa vietnē [www.mk.gov.lv](http://www.mk.gov.lv) sadaļā "Ministru kabineta diskusiju dokumenti" 2017. gada 26. oktobrī publicēts paziņojums par sabiedrības līdzdalības iespējām.  |
| 2. | Sabiedrības līdzdalība projekta izstrādē | Likumprojekts kopā ar sākotnējās ietekmes novērtējuma ziņojumu (anotāciju) 2017. gada 26. oktobrī ievietots Tieslietu ministrijas tīmekļvietnē [www.tm.gov.lv](http://www.tm.gov.lv) sadaļā "Sabiedrības līdzdalība", un Ministru kabineta tīmekļa vietnē [www.mk.gov.lv](http://www.mk.gov.lv) sadaļā "Ministru kabineta diskusiju dokumenti" aicinot sabiedrību izteikt savu viedokli, iesniedzot Tieslietu ministrijai priekšlikumus rakstiskā veidā. |
| 3. | Sabiedrības līdzdalības rezultāti | Priekšlikumi un viedokļi par Tieslietu ministrijas mājaslapā sadaļā "Sabiedrības līdzdalība" un Ministru kabineta mājaslapā sadaļā "Ministru kabineta diskusiju dokumenti" ievietoto likumprojektu netika saņemti. |
| 4. | Cita informācija | Saņemts Latvijas Darba devēju konfederācijas viedoklis par to, ka tiek atbalstīta likumprojekta tālāka virzība. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesu administrācija, zemesgrāmatu nodaļu tiesneši, bāriņtiesas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiek veidotas, esošās institūcijas netiek likvidētas vai reorganizētas.VVDZ, saņemot elektroniskas formas lūgumu (strukturētu datu), tajā esošie dati bez papildus manuālas apstrādes tiek reģistrēti nostiprinājuma žurnālā, izslēdzot nepieciešamību vienreiz elektroniskā veidā aizpildītus datus manuāli vadīt atkārtoti. Elektronisko dokumentu aprites priekšrocības pret papīra formā uzturētiem dokumentiem, saistībā ar to pieejamību un iegūšanu, ir nozīmīgas ne tikai zemesgrāmatu nodaļas tiesnesim lēmuma pieņemšanas procesā, bet arī valsts iestādēm un amatpersonām dienesta vajadzībām. Kopš 2014. gada 29. novembra Zemesgrāmatu likums paredz pienākumu zemesgrāmatu nodaļai skenēt nostiprinājuma lūgumam pievienotos dokumentus. Paplašinot elektroniski iesniegto nostiprinājuma lūgumu īpatsvaru, tiks atbrīvoti tie zemesgrāmatu nodaļas resursi, kas šobrīd tiek novirzīti papīra formā iesniegto dokumentu skenēšanā, citu tiešo amata pienākumu izpildei. Bāriņtiesas amatpersonai pienākumu apjoms palielināsies tajā apmērā, kāds nepieciešams zemesgrāmatu nodaļā iesniedzamo dokumentu kopas noformēšanai un iesniegšanai VVDZ, bet attiecībā uz bāriņtiesas amatpersonām arī attiecībā uz nostiprinājuma lūguma un tam pievienoto dokumentu nogādāšanu zemesgrāmatu nodaļā, kā paziņošanas pienākumu Valsts ieņēmumu dienestam, ja bāriņtiesā tiks apliecināts nerezidenta paraksts uz nostiprinājuma lūguma.  |
| 3. | Cita informācija | Nav.  |

Iesniedzējs:

tieslietu ministrs Dzintars Rasnačs

Miļevska 67036813

Kristine.Milevska@tm.gov.lv

1. Valsts akciju sabiedrības "Latvijas Pasts" vienkāršo pasta sūtījumu un ierakstīto pasta sūtījumu piegādes ātrums <http://www.pasts.lv/lv/uznemumiem/nosutisana/vienkarsi-pasta-sutijumi/#piegades-atrums>;

<http://www.pasts.lv/lv/privatpersonam/nosutit/ierakstiti-pasta-sutijumi/#piegades-atrums> (aplūkots 2017. gada 3. aprīlī) [↑](#footnote-ref-1)
2. SIA "DPD Latvija" sūtījuma pieteikšanas un piegādes laiks Latvijā <https://www.dpd.com/lv/sakums/noteikumi/piegades_termini/latvija> (aplūkots 2017. gada 3. aprīlī) [↑](#footnote-ref-2)
3. Rīga, Jelgava, Jēkabpils, Daugavpils, Rēzekne, Liepāja, Ventspils, Valmiera [↑](#footnote-ref-3)
4. Saldus, Talsi, Cēsis, Gulbene [↑](#footnote-ref-4)
5. Aizkraukle, Alūksne, Balvi, Bauska, Dobele, Krāslava, Kuldīga, Limbaži, Ludza, Madona, Ogre, Preiļi, Tukums, Valka [↑](#footnote-ref-5)
6. <http://www.zemesgramata.lv/opendata/2016.xlsx> [↑](#footnote-ref-6)